《读史》
明代·卢楠

孔明昔未遇，㷀然守幽独。蓬蒿深没人，高风满山谷。

时来乘云龙，天人播芳馥。三分割梁益，伯王气始肃。

斯人已云亡，千秋仰光躅。感此伤我怀，临风一痛哭。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。